Αργοψημένο μοσχάρι με μυρωδικά
1 κιλό µοσχαρίσια ελιά ή κότσι χωρίς κόκαλο, σε κύβους 2,5 εκ., 1½ κρεµµύδι ξερό, ψιλοκοµµένο, 4 σκελίδες σκόρδου, ψιλοκοµµένες, 2 κουτ. σούπας ελαιόλαδο, 2 κουτ. γλυκού ras el hanout, προαιρετικά, 1/2 κουτ. γλυκού χαρίσα ή 1/8 κουτ. γλυκού πιπέρι καγιέν, 1/4 κουτ. γλυκού µαύρο πιπέρι, 3 ώριµες ντοµάτες, ξεσποριασµένες και τριµµένες, η φλούδα από 1 λεµόνι τουρσί, σε λεπτές λωρίδες + η φλούδα από 1/2 για γαρνίρισµα ή η φλούδα από 1/2 λεµόνι, ακέρωτο, σε λεπτές λωρίδες + 2-3 λωρίδες για το γαρνίρισµα, 2 κουτ. γλυκού µέλι, 1 κουτ. σούπας ψιλοκοµµένα φύλλα φρέσκου κόλιανδρου (αν δεν µας αρέσει, τον αντικαθιστούµε µε µαϊντανό), 2 κουτ. σούπας φύλλα µαϊντανού, ψιλοκοµµένα, αλάτι
Για να φτιάξουμε την συνταγή αργοψημένο μοσχάρι με μυρωδικά αρχικά βάζουµε το μοσχάρι σε ένα βαθύ πυρέξ. Προσθέτουµε το κρεµµύδι, το σκόρδο, το λάδι, το ras el hanout, τη χαρίσα, το µαύρο πιπέρι και αλάτι. Ανακατεύουµε το μοσχάρι µε τη µαρινάδα. Προθερµαίνουµε τον φούρνο στους 140° C .Ρίχνουµε τις ντοµάτες, το λεµόνι, το µέλι, τον κόλιανδρο (αν χρησιµοποιήσουµε) και 1 κουταλιά της σούπας µαϊντανό στο πυρέξ. Ανακατεύουµε καλά, σκεπάζουµε και ψήνουµε το φαγητό στον φούρνο για 3½ ώρες, µέχρι να µαλακώσει καλά το κρέας. Οι χυµοί του μοσχαριού θα διατηρήσουν το φαγητό ζουµερό, αλλά µπορούµε να ελέγξουµε µετά από µιάµιση ώρα και να προσθέσουµε λίγο νερό, αν χρειαστεί.Μεταφέρουµε το φαγητό σε µια πιατέλα, απλώνουµε τις φλούδες λεµονιού, γαρνίρουµε µε τον υπόλοιπο µαϊντανό και σερβίρουµε αργοψημένο μοσχάρι με μυρωδικά.
Μοσχάρι,Χόρτα , Μυρωδικά